Ukrainiaj esperantistoj kunvenis ĉe la fronto
#000000
Partoprenantoj de la renkontiĝo ĉe la monaĥejo de Svjatohirsk.
#000002
Jen ĝi finfine okazis – turisma Esperanto-kunveno en Slovjansko, kiun partoprenis 9 homoj el diversaj urboj de Ukrainio, inter tiuj kompreneble Pavel Korotenko el Slovjansko. La nomon de samideano, kiu sukcesis aliĝi al ni veninte el la okupita Donecko, ni prefere ne menciu publike.
#000003
Fakte ni sukcesis fari ĉion planitan: ni vizitis la monaĥejon en Svjatohirsko, ceramikaĵan bazaron kaj salajn lagojn. Malgraŭ la ne tro varma vetero, kuraĝaj esperantistoj testis ties kuracajn kapablojn proprakorpe.
#000004
Ni ankaŭ partoprenis rondan tablon en la centra urba biblioteko, kie ni renkontiĝis kaj interparolis kun lokaj esperantistoj, anoj de la Esperanto-klubo funkciinta en Slovjansko dum la 1980-j jaroj.
#000005
Krom tio, nia grupo transdonis al la biblioteko kelkajn librojn, speciale kolektitajn por la slovjanskanoj. Inter aliaj tie estis tute freŝa eldono: la libro de la svedia ĵurnalisto Kalle Kniivilä, Homoj de Putin, tradukita al la ukraina lingvo el Esperanto fare de kievanoj.
#000006
Mapo de la aktuala milita situacio en orienta Ukrainio. (Bildo: )
#000007
Kunvenante en Slovjansko ni ne povis preterpasi la temon de la rusia-ukrainia milito. La programo de la renkontiĝo enhavis la eblon ekskursi al lokoj de aktivaj bataloj, kie nun estas memorsignoj de murditaj ukrainiaj herooj.
#000008
La kunveno montris interesan tendencon: krokodili ukrainlingve. Ĉiu sperta esperantisto scias, ke ajna Esperanto-renkontiĝo inkluzivas iom da krokodilado – ĝuste por tio ekzistas la institucio de verdaj policistoj. Do, ni, dank' al nia patriota policisto, lingvopekis ukraine. Konsiderante la cirkonstancojn, d-ro Zamenhof nin pardonus.
#000009
La tri tagoj pasis rapide, sed rakonto pri ĉiuj epizodoj estus tro longa, ĉar ili abundis. Estas espero, ke la promesoj de la partoprenintoj reveni al Slovjansko igos la renkontiĝon bona ĉiujara tradicio.
#000010
Grandan dankon al ĉiuj venintaj ĉi-somere. Apartan dankon al la homoj kaj organizaĵoj, kiuj kunhelpis aranĝi la eventon: estro de la departemento pri kulturo kaj turismo de la Slovjanska urba administracio, Marina Olijnik, laboruloj de la centra urba biblioteko, loka aktivulino Natalja Bondarenko (ekskursa centro Svjatohirja) kaj ĉiuj, kiuj age aŭ vorte nin subtenis.
#000011
Noto de la redakcio: "Verdaj policanoj", kiuj ĉasas kaj ŝerce punas krokodilantojn, estis tradicia ero en sovetiaj Esperanto-renkontiĝoj, kie praktike neniam estis eksterlandaj partoprenantoj, kaj la tento krokodili tial estis granda.
#000014
Kia trafa donaco! La tute sen-partia verko »Homoj de Putin«. Bonega spritaĵo! Verŝajne pro la Ukrajna leĝo de la 9a de Aprilo 2015, kiu malpermesas eĉ la plej malgrandan laŭdon de la komunismo, Sovetunio kaj Ruslando. Sed laŭdi ulojn kiel Stepan BANDERAn, krimulo, kiu kunlaboris kun la Germanaj faŝistoj, estas permesata.
#000017
Ĉu vi scias, ke kortumo en Lvivo kondamnis junulojn al du jaroj kaj ses monatoj malliberigo pro »komunisma propagando« en la komerca kontaktoj-portalo Facebook? Vivu la libereco de opiniesprimo en Ukrajno! Sed oni atentu, kian libron oni for-donacas.
#000018
"dank' al nia patriota policisto, lingvopekis ukraine." — Kaj KIE estas Esperanto? Flankofono?
Eh, tiom bonaj homoj 'pereas' pro tropatriotisma tokso ;-(
#000019
En Slovjansk la ukrajnaj patriotoj ( herooj) murdis samlandanojn- samlingvanojn .
#000020
Certe, endas ami sian landon, esti patrioto.
"Ne estu fiera, ke amas sian landon, fieru, ke amas tutan Teron. Tero estas unu lando, kaj ĉiuj homoj estas siaj civitanoj." Baha-Ulla.
#000024
Se vi amus la patriotan ukrainion – vi ech laudus la patriotojn murdistojn
, kiel la "S-ano" Paulo Korotenko
#000026
Alia afero, ke ĝis nun ni estas dividitaj, lak per landlimoj, per moroj, antaŭjuĝoj. Rapide solvi ne eblas! Oni provis en Eŭropo – enlasis milionoj el Aziaj landoj kie brulas milito (kiu estas bruligintoj? 😉 ) kaj kia estas rezulto?
Do necesas fosi nian sulkon, sisteme, persiste. Kaj konigi homojn pri instruoj de Baha-Ulla!
#000028
Kara Gec( X) jo , Ech trifoje mi relegis la mesaghon de baha-ulla. La haladzo de pariotismo evidente trafis la patrioton gitarludiston– lau via opinio bona homo – Paulo Korotenko. Li ech audacis laudi la " ukrainajn heroojn " .
#000029
"mi suspektas ankau vin." — dankon pri tiu alta suspekto, des pli ke tiu homo (mi) eĉ ne militservis pro granda miopeco 😉
Ial Vi estas tre negative agordita, kvankam eĉ ne konas min. Eble pro tio, ke mi estas en Rusio? 😉
#000031
"...la temon de la rusia-ukrainia milito".
#000032
Cxu tia milito estas? Cxu Porosxenko oficiale anoncis , ke Ukrainio trovigxas en stato de milito kontraux Rusio? Cxu,ekzemple, germana aux franca registaro opinias, ke estas rusia-ukrainia milito?
#000033
Kvar milionoj ukrainiaj civitanoj trovigxas nun en Rusio, el ili plimulto estas gastlaborantoj, rusiajn rublojn ili prilaboras. Ne necesas ajn vizaoj por viziti Rusion kaj Ukrainion por civitanoj de ambaux sxtatoj. Ukrainio transportas rusian gason en Okcidentan Euxropon kaj ricevas pro tio grandan monon.
#000034
Ukrainio militas kontraux parto de siaj propraj civitanoj, kiuj ne volas vivi en la sxtato, kie fasxisto Bandera estas heroo, kies nomon portas stratoj de ukrainiaj urboj.
#000035
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000039
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000040
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000041